
 Nr. P.L.X- 752 

AVIZ

asupra  proiectului de Lege pentru acceptarea Codului de siguranţă pentru nave cu destinaţie specială (Codul SPS) adoptat de Adunarea Organizaţiei Maritime Internaţionale prin Rezoluţia A.534(13) la Londra la 17 noiembrie 1983, precum şi a amendamentelor din 1996 referitoare la acesta

Cu numărul P.L.X – 752 din 28 decembrie 2004, Biroul Permanent al Camerei Deputaţilor a trimis Comisiei pentru politică externă, spre dezbatere şi avizare, proiectul de Lege pentru acceptarea Codului de siguranţă pentru nave cu destinaţie specială (Codul SPS) adoptat de Adunarea Organizaţiei Maritime Internaţionale prin Rezoluţia A.534(13) la Londra la 17 noiembrie 1983, precum şi a amendamentelor din 1996 referitoare la acesta.  


În şedinţa din 10 ianuarie 2005, Comisia pentru politică externă a hotărât în unanimitate, ca proiectul de Lege să fie supus, spre dezbatere şi adoptare, plenului Camerei Deputaţilor,  în forma prezentată.

